تهامي لݣلاوي

التهامي بن محمد بن احمد المزواري التلواتي لݣلاوي، هو سياسي مغريبي ؤ باشا مراكش ؤ زعيم قبيلة ݣلاوة لامازيغية ف جبال د لاطلس لكبير. كان خدام مزيان مع لمخزن (سّلاطين لمغريب)، لكن بعد مدة من توغل لفرانساويين فلمغريب ولا خدام معاهم فالوقت لكانو فيه لمغاربة مجاهدين. ساهم بشكل كبير فخلع السلطان محمد الخامس بن يوسف لصالح فرانسا، لي دارت محمد بن عرفة سلطان على لمغريب موالي ل قرارات لمستعمير لفرانساوي، حيت السلطان محمد الخامس بن يوسف رفض طلبات وتعديلات فرانسا. وكان من لمرفّحين ف لمغريب ودخل رياضة لݣولف سنة 1924م. ؤ عندو بزاف ديال لقصورا فنواحي مراكش كبيرة ورثها على عائلتو المزراوي لي كانت مشهورة فالقبيلة فديك لوقت. وكان وسيط الدعارة بالمغرب فديك لوقت، وكان مهتم بالفلاحة والكتب الدينية، والعلمية وساهم فطباعة لكتوبا من فلوسو، مباشرة بعد ستيقلال لمغريب سنة 1956م، تهامي لݣلاوي سجد ل لملك محمد الخامس ؤ باس رجليه. حياتو الشخصية. تزاد التهامي الكلاوي فـ سنة 1879 فـ منطقة نهر تساوت جنوب المغرب، وكان واحد من افراد عائلة الكلاوة الامازيغية المعروفة. تولّى الجد ديالو احمد المزواري الكلاوي منصب شيخ القبيلة فـ اواخر القرن التاسع عشر، وهادي كانت بداية النجاح ديال ال الكلاوي، حيث كان اول واحد من العائلة يتولى هاد المنصب الكبير. لقى التهامي الكلاوي تعليم ديني فـ مسجد القبيلة، ومن بعد مشى لمنطقة اوريكا اللي قريبة من مدينة مراكش، فين حفظ القران وتعلّم شوية ديال علوم اللغة والدين. ولكن ما كملش قرايتو، حيث كانت الظروف فـ المغرب صعيبة بزاف فداك الوقت، وهاد الشي خلاه يوقف تعليمو. فاش كان التهامي الكلاوي عندو ثمان سنين، توفّى والده، وتكفّل بيه خوه الكبير المدني الكلاوي وربّاه. ومع الوقت، قدر المدني والتهامي يتقرّبو من السلطان مولاي عبد العزيز بعدما طلع للعرش سنة 1894. وشارك التهامي مع خوه فـ الحرْكات المخزنية (اي الحملات العسكرية ديال المخزن)، اللي كانت مدرسة حقيقية فـ السياسة والانضباط، وخلاته يتعلّم بزاف على طريقة تسيير البلاد ودهاليز الحكم. كانت اولى المعارك اللي شارك فيها التهامي الكلاوي وهو مازال فعمره 15 عام، ضد قبيلة ووزيك اللي كانت متمرّدة على السلطان. ومن بعد، فاش وصل 18 عام، شارك فـ حرب واد تيديلي. هاد التجارب اللي عاشها فـ سن صغير زادتو ذكاء سياسي ودهاء عسكري، وخلّاتو يعرف مزيان كيفاش يتعامل مع القبائل ومع السلطة فـ نفس الوقت. الخبرة السياسية والعسكرية اللي كانت عند التهامي الكلاوي خلات اخوه المدني يقدر يفرض السيطرة على الناس اللي كانو كيبغيو يتمردو على النظام المخزني. وفـ سنة 1906، دخل الكلاوي فـ حرب ضد القايد الكندافي، واللي خلات هاد الاخير يتنازل على قبائل اونين وازيوا لصالح الكلاوي، اللي كان وقتها ولادو والنسا ديال الكلاوي. نموذج كيلخص عائلة الكلاوي. زوجاته واولاده الكلاوي والخلاف ديالو مع السلطة. حسب موقع "Arab America"، فـ سنة 1911 قرّر السلطان عبد الحفيظ بن الحسن يجرد المدني الكلاوي واخوه التهامي وباقي ال الكلاوي من المناصب السياسية والادارية والعسكرية ديالهم، حيت توصل السلطان بعدة شكايات عليهم من الناس. هاد القرار خلا الاخوة الكلاوي يقلبو على الحماية الفرنسية باش تكون حليفهم وضامن لنفوذهم وسط القبائل الامازيغية فـ الشمال والجنوب. وبفضل الدعم الفرنسي قدرو يرجعو هيبتهم وسلطتهم اللي كانو فقدوها. من بعد ما قدّرو الاخوة الكلاوي يتخلصو من حركة المجاهد احمد الهيبة — اللي كان فقيه وشاعر ومجاهد معروف، وبايعاتو قبائل سوس والصحراء امير للجهاد ضد الاستعمار الاسباني والفرنسي — جا القرار ديال السلطان عبد الحفيظ بن الحسن اللي تنازل على الحكم لاخوه يوسف بن الحسن، وبهذا تبدلات الموازين السياسية فالمغرب، ودخلو البلاد فمرحلة جديدة تحت النفوذ الفرنسي المتزايد. السلطان يوسف بن الحسن من بعد ما طلع للحكم، عيّن المدني الكلاوي (الاخ الكبير ديال التهامي) صدراً اعظم، يعني وزير الحرب، وعيّن التهامي الكلاوي باشا على مدينة مراكش فـ سنة 1927. التهامي استغلّ السلطـة ديالو اللي كانت مدعومة من السلطان ومن الحماية الفرنسية، وبدى يقمع اي واحد كيحاول يعارضو فـ المنطقة، وولات كلمتو هي العليا، ما كيتنفّذ حتى امر بلا اذنو. وكان ما كيبغيش شي حد يحلّ تجارة ولا مشروع بلا ما يكون عندو نصيب منها، وبهذا ولاّ عندو جاه وسلطان ومال بزاف، حتى ولاو الثروات ديالو كيتقال تفوق ثروة السلطان نفسه، وهاد الشي كيتاكّد من خلال وثائق رسمية تسجلات ملي تحجزو على الممتلكات ديالو من بعد. تجاوزات التهامي الكلاوي لااخلاقية. وحسب كتاب "ليوطي، جوان، محمد الخامس، نهاية الحماية" ديال الكاتب الفرنسي كي دو لانوي، فـ الثروة ديال التهامي الكلاوي ما بقاتش غير فـ التجارة والعقارات، بل تعدّات حتى للاراضي الفلاحية، وكان عندو اكثر من مية خادمة وجارية. كان التهامي الكلاوي من كبار المتحكمين فمجال الدعارة فداك الوقت، بحيث كان يكلف الناس ديالو بمراقبة عدد كبير من دور الدعارة اللي كانو كيتعدّاو ستّة الاف امراة. وكانو هاد النسوة ملزمات يخلصو حوالي مية فرنك فرنسي كل نهار باش ياخدو الترخيص ويقدرو يخدمو. هاد الشبكة ديال “البورديلات” ما بقاتش غير فمراكش، ولكن وصلات حتى لشمال المغرب واسبانيا، وهاد الشي كامل كان بتشجيع من الباشا الكلاوي على قبال الفلوس خلاف الكلاوي مع السلطان محمد الخامس. فـ 23 ديسمبر 1950، خلال حفلات عيد المولد النبوي، تجاوز التهامي الكلاوي حدود اللياقة فمخاطبته للسلطان محمد الخامس. عاتب الكلاوي السلطان بلهجة غاضبة على الدعم اللي كان كيقدمه لحزب الاستقلال، وقال له: "لستم الا ظل سلطان، لم تعودوا سلطان المغرب، انتم سلطان حزب الاستقلال. " سبب الخلاف كان استقبال السلطان لوفد حزب الاستقلال اللي كان مطرود من مجلس الحكومة من طرف المقيم العام، وهو الاستقبال اللي ما اعجبش الباشا الكلاوي. بعد ذلك، فوكل السلطان مهمة اخبار الكلاوي بانه غير مرغوب به في القصر لصهره الصدر الاعظم محمد المقري، حتى اشعار اخر. بعد الطرد من القصر، صرف الكلاوي وفود قبائله اللي جاو لتجديد البيعة للسلطان، وشرع فـ حشد الدعم داخل مناطق نفوذه بمساعدة الحماية الفرنسية، وارسل فرسان القبائل التابعة له للزحف نحو فاس والرباط. هاد الحدث عرف بـ ازمة العرش الاولى، اللي اندلعت مع بداية سنة 1951، وبلغت ذروتها يوم 19 ماي 1953 هاد الشي خلا الملك محمد الخامس يقرر طرد التهامي الكلاوي من القصر واقالة اخيه من منصب الصدر الاعظم. رد فعل الكلاوي كان صرف وفود قبائله اللي جاو لتجديد البيعة للسلطان، ومن بعد اعلن الحرب على السلطان، وهاد الحدث تعرف بـ "ازمة العرش الاولى" فبداية سنة 1951. وفي مايو 1953، اصدر التهامي الكلاوي بياناً معلناً فيه صداقته واخلاصه للحماية الفرنسية، وطالبهم بابعاد السلطان محمد الخامس، مهدداً بان عليهم الاستعداد للرحيل اذا لم ينفذوا ذلك. الكلاوي عزز مطلبه بعريضة تضم 270 توقيعاً من باشوات وقادة تابعين له. على هاد الواقعة، استغلات الحماية الفرنسية الموقف ونفّاتو محمد الخامس نهار 20 غشت 1953، وديتو هو وعائلتو ل جزيرة مدغشقر. الشعب المغربي ما تقبلش هاد القرار، وخرجو الناس بزاف، النساء والولاد والشيوخ والكبار للشوارع، كيناديو بمطلب واحد: رجوع الملك لعرشو، وهدي هي اللي تعرّف بـ "ثورة الملك والشعب". ومورا ما رجع الملك محمد الخامس من المنفى، وهو فطريقو عبر فرنسا، قدّم التهامي الكلاوي طلب العفو للملك، والملك عفا عليه. كيفاش وفاين مات التهامي الكلاوي. توفى التهامي الكلاوي ف يناير 1956 بعد ما صارع مرض سرطان المعدة، والمغرب حصل على استقلالو غير ثلاثة شهور من بعد وفاة الكلاوي. توفى التهامي الكلاوي نهار الاثنين سنة 1956 مع وحدة بعد الزوال، وتدفن صباح الثلاثاء ف ضريح ابن سليمان الجزولي. حضر جنازتو وفد من الحكومة المغربية برئاسة الوزير لحسن اليوسفي، مبعوث الملك محمد الخامس.